Shuhratjon Sobirov. Shuhratjon Oʻrinboyevich Sobirov () — oʻzbek davlat arbobi. 2020—2023-yillarda Oʻzbekiston Respublikasi Ichki ishlar vazirining birinchi oʻrinbosari. Biografiyasi. 1960-yil 20-dekabrda Fargʻona viloyati Rishton tumanida harbiylar oilasida tugʻilgan. 1982-yilda Fargʻona politexnika institutini tamomlagan. 1982—1984-yillarda – harbiy xizmat. 1984—1987-yillarda – Rishton tumanidagi 12-sonli qurilish boshqarmasi uchastka mexanigi. 1987—1994-yillarda – Rishton tumani ichki ishlar boʻlimi jinoyat-qidiruv boʻlinmasi tezkor vakili, katta tezkor vakili, boʻlinma boshligʻi. 1994–1996-yillarda – Bagʻdod tumani ichki ishlar boʻlimi boshligʻining birinchi oʻrinbosari. 1996–1999-yillarda – Oltiariq tumani ichki ishlar boʻlimi boshligʻi. 1999–2003-yillarda – Yozyovon tumani ichki ishlar boʻlimi boshligʻi. 2003–2005-yillarda – Qoʻqon shahar ichki ishlar boʻlimi boshligʻi. 2005–2008-yillarda – Fargʻona tumani ichki ishlar boʻlimi boshligʻi. 2008–2014-yillarda – Qoʻqon shahar hokimi. 2014–2016-yillarda – Oʻzbеkistоn Respublikasi Ichki ishlar vazirligi Bosh inspektorlar guruhining bosh inspektori. 2016—2017-yillarda Toshkent viloyati ichki ishlar boshqarmasi boshligʻining birinchi oʻrinbosari. 2017—2020-yillarda Andijon viloyati ichki ishlar boshqarmasi boshligʻi. 2020-yil 16-mart kuni Oʻzbekiston Respublikasi Ichki ishlar vazirining birinchi oʻrinbosari etib tayinlangan va shu kuni general-mayor unvonini olgan. 2023-yil 22-fevral kuni Ichki ishlar vazirining birinchi oʻrinbosari lavozimidan boʻshatilgan va Interpolning Oʻzbekistondagi Milliy markaziy byurosi direktori etib tayinlangan.